నూజివీడు
నూజివీడు, ఆంధ్ర ప్రదేశ్ రాష్ట్రములోని కృష్ణా జిల్లా లోని ఒక ముఖ్య పట్టణం. పిన్ కోడ్ నం.521 201. ఎస్‌టిడి కోడ్ నం. = 08656.
నూజివీడు, కృష్ణా జిల్లా, ఆంధ్ర ప్రదేశ్‌లో ఒక మునిసిపాలిటి హోదా కలిగిన పట్టణం.
పూర్వం రాజుల పరిపాలనలో ఈ పట్టణం ఉండేది. నూజివీడు రాజుల కోట నుండి విజయనగర ఆస్థానం వరకు ఒక సొరంగం ఉండేది.అది ప్రస్తుతం కరెంటు ఆఫీసుగా ఉన్న రాజుల కోటకు ఆగ్నేయంగా ఉండేది.ఈ కోట కోడిగుడ్డు సొన మరియు మినుప పిండి సున్నం వేసి నిర్మించారు. తరువాత ఆ కోటలో ఆ.ప్ర సాంఘిక సంక్షేమ పాఠశాల బాయ్స్ ని గోవర్నమెంట్ ఉంచింది
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.[1]
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంతభాగంతో పాటు శనగపాడు గ్రామం ఉన్నాయి.
నూజివీడు మండలంలోని అన్నవరం, ఎనమడాల, గొల్లపల్లె, జంగంగూడెం, తుక్కులూరు, దేవరగుంట, నూజివీడు, పల్లెర్లమూడి, పొలసనపల్లె, పోతురెడ్డిపల్లె, బాతులవారిగూడెం, బూరవంచ, మర్రిబందం, మీర్జాపురం, ముక్కొల్లుపాడు, మొర్సపూడి, మోక్షనరసన్న పాలెం, రామన్నగూడెం, రావిచెర్ల, వెంకాయపాలెం, వేంపాడు, సంకొల్లు, సీతారాంపురం మరియు హనుమంతుని గూడెం, ఉషాబాలానగర్ గ్రామాలు ఉన్నాయి.
[2] సముద్రమట్టానికి 28 మీ. ఎత్తు Time zone: IST (UTC+5:30). నూజివీడు పట్టణం విజయవాడకి 50 కి.మీ దూరములో ఉంది.
బోరవంచ 4 కి.మీ, తుక్కులూరు 4 కి.మీ, అన్నవరం 4 కి.మీ, వెంకటాయపాలెం 5 కి.మీ, రామన్నగూడెం 5 కి.మీ, చాట్రాయి 30 కి.మీ, తుమ్మగూడెo 20 కి.మీ
ముసునూరు, అగిరిపల్లి, రెడ్డిగూడెం, విస్సన్నపేట
నూజివీడు, విస్సన్నపేట, ధర్మాజీగూడెం నుండి రోడ్దురవాణా సౌకర్యం ఉంది. రైల్వేస్టేషన్; ఏలూరు, విజయవాడ 43 కి.మీ
ఐ.ఐ.ఐ.టి నూజివీడు:- ఆంధ్ర ప్రదేశ్ రాష్ట్ర మాజీ ముఖ్య మంత్రి అయిన వై.యస్.రాజశేఖర రెడ్డి గారిచే పేద విద్యార్థుల కోసం స్థాపింపబడిన ప్రతిష్ఠాత్మకమైన రాజీవ్ గాంధీ సాంకేతిక వైఙ్ఞానిక విశ్వవిద్యాలయం. దర్మా అప్పారావు కాలేజీ:- ప్రతి యేడూ డీఏఆర్ కాలేజీలో బాస్కెట్ బాల్ పోటీలు, బాయ్స్ ఉన్నత పాఠశాలలో కబడ్డీ పోటీలు చాలా పెద్ద స్థాయిలో జరుగుతాయి. ఆచార్య నాగార్జునా యునివర్శిటీ ఉన్నత విద్యా కేంద్రము సారథి కాలేజ్ ఆఫ్ ఇంజినీరింగ్
శ్రీ దత్తాత్రేయ యోగ,వ్యాయామ పాఠశాల:- ఈ పాఠశాలకు చెందిన తల్లాప్రగడ సాయిప్రసన్నలక్ష్మి, స్థానిక సిద్ధార్ధ డిగ్రీ కళాశాలలో డిగ్రీ మొదటి సంవత్సరం చదువుచున్నది. ఈమె తన తండ్రి, యోగా గురువు శ్రీ కుమార్ శిక్షణలో పలు ప్రదర్శనలిచ్చింది. ఇటీవల తూర్పుగోదావరి జిల్లాలోని తాటిపాకలో ఆంధ్రప్రదేశ్ రాష్ట్ర యోగా అసోసియేషన్ నిర్వహించిన యోగా పోటీలలో జూనియర్ విభాగంలో పాల్గొన్న ఈమె, తృతీయస్థానం సంపాదించింది. ఈ విజయం సాధించిన ఆమె, జాతీయస్థాయి యోగా పోటీలకు ఎంపికైనది. ఈ పోటీలలోనే ఈ పాఠశాలకు చెందిన శ్రీకుమార్ అను విద్యార్థి పంచమస్థానంలో నిలిచాడు. [7] సెయింట్ ఆన్స్ ఎస్. డీ. యె నూజివీడు పట్టణంలోని కోటావారిగూడెం ప్రాథమికోన్నత పాఠశాలలో ఎస్.జి.టి.గా పనిచేయుచున్న శ్రీమతి కొత్తూరి సుశీలకుమారి, జాతీయ ఉత్తమ ఉపాధ్యాయిని పురస్కారానికి ఎంపికైనారు. విద్యారంగంలో సైన్సు ప్రయోగాలు, కళాధార విద్య, కుట్లు, అల్లికలు, పెయింటింగ్, హెర్బేరియం, వేలిముద్రలతో బొమ్మలు, అగ్గిపుల్లలు, ఐస్ క్రీం పుల్లల నమూనాలు, ప్రాజెక్టు పనులు, అత్యుత్తమ బోధనకుగాను, ఈమె జాతీయ పురస్కారానికి ఎంపికైనారు. 2014, సెప్టెంబరు-3వ తేదీనాడు, దేశ ఉన్నతాధికారులతో సమావేశం, 4వ తేదీన ప్రధానమంత్రి ఆహ్వానంతో, మానవ వనరుల అభివృద్ధిశాఖ మంత్రిగారితో కలిసి మద్యాహ్న భోజనం, ఐదవ తేదీన ఢిల్లీలోని విఙాన భవనంలో రాష్ట్రపతి ప్రణబ్ ముఖర్జీ చేతులమీదుగా పురస్కార స్వీకరణ, మొగల్ గార్డెన్స్ సందర్శన, మొదలగు కార్యక్రమాలతో గూడిన షెడ్యూలును వీరికి పంపినారు. [3] ఆంధ్ర ప్రదేశ్ పభుత్వ సాంఘిక సంక్షేమ శాఖ బాలికల గురుకుల పాఠశాల/కళాశాల:-నూజివీడు పట్టణ శివార్లలోని అన్నవరం రహదారిపై నిర్మించిన ఈ పాఠశాల, కళాశాలల నూతన భవనాన్ని, 2015,ఆగస్టు-8వ తేదీనాడు ప్రారంభించారు. [6] ఎం.పి.ఎం.పి.ఎస్.ఎస్.కె.హెచ్.పాఠశాల:- ఈ పాఠశాలలో ఉపాధ్యాయులుగా పనిచేయుచున్న శ్రీ కొత్తపల్లి లోకారాజును, హైదరాబాదులోని ఆల్ ది బెస్ట్ ఆర్ట్స్ ఎకాడమీ అను సంస్థ, రాష్ట్రస్థాయిలో, ఉత్తమ ఉపాధ్యాయ పురస్కారానికి ఎంపికచేసింది. శ్రీ పొట్టి శ్రీరాములు తెలుగు విశ్వ విద్యాలయం ఇటీవల నిర్వహించిన ఒక కార్యక్రమంలో వీరికి ఈ పురస్కారం అందజేసినారు. [8]
ఎలక్ట్రిసిటీ పవర్ హవుస్ ఉంది. విద్యుత్ నిరంతర సరఫరా కలదు
శ్రీ వరసిద్ధి విఘ్నేశ్వరస్వామివారి ఆలయం:- నూజివీడు పట్టణంలోని గొడుగువారిగూడెంలో నెలకొన్న ఈ ఆలయంలో, 2017,మార్చి-4వతేదీ శనివారంనాడు, విగ్రహ, ధ్వజస్థంభ ప్రతిష్ఠా మహోత్సవంలో భాగంగా, అష్టలక్ష్మీపూజ మొదలగు ప్రత్యేకపూజలు నిర్వహించారు. ధ్వజస్థంభానికి గ్రామోత్సవం నిర్వహించారు. అనంతరం మహా నివేదన, మహా మంత్రపుష్పం మొదలగు పూజలు చేపట్టినారు. 5వతేదీ ఆదివారం ఉదయం తోరణబంధన, ఆలయ ప్రవేశం, ధ్వజస్థంభ, విగ్రహ ప్రతిష్ఠలు నిర్వహించారు. [10] శ్రీ దుర్గా మల్లేశ్వరస్వామివారి ఆలయం, (శివాలయం):- నుజివీడు పట్టణంలో బస్సుస్టాండ్ రహదారిలో ఉన్న ఈ ఆలయంలో ప్రతి సంవత్సరం, మహాశివరాత్రి ఉత్సవాలు వైభవంగా నిర్వహించెదరు. [9] కోట శివాలయం:- నుజివీడు పట్టణంలో డి.ఏ.ఆర్.రహదారిపై ఉన్న ఈ ఆలయంలో ప్రతి సంవత్సరం, మహాశివరాత్రి ఉత్సవాలు వైభవంగా నిర్వహించెదరు. [9] శ్రీ రామలింగేశ్వరస్వామివారి ఆలయం:- స్థానిక ఎం.ఆర్.అప్పారావు కాలనీలో వేంచేసియున్న ఈ అలయంలో ధ్వజస్థంభ, నవగ్రహ విగ్రహ ప్రతిష్ఠా మహోత్సవం, 2016,జూన్-19వతేదీ సోమవారంనాడు, వేదపండితుల పర్యవేక్షణలో వైభవంగా నిర్వహించినారు. ఈ సందర్భంగా మండప దేవతా పూజలు, హోమాలు నిర్వహించినారు. అనంతరం విచ్చేసిన భక్తులకు అన్నసంతర్పణ నిర్వహించినారు. [12] శ్రీ వెంకటాచల స్వామివారి దేవాలయము:- ఈ ఆలయానికి సుంకొల్లు గ్రామములో 32.32 ఎకరాలలో విస్తరించియున్న ఒక చెరువు ఉంది. ఈ చేపల చెరువును, మూడు సంవత్సరాలకొకసారి వేలం వేసి, వచ్చిన ఆదాయాన్ని దేవస్థానానికి అందించెదరు. శ్రీ ధన్వంతరీస్వామివారి ఆలయం:- నూజివీడు పట్టణ శివారులలో ఉన్న ఈ ఆలయంలో, 2014, ఆగస్టు-23, శ్రావణ శనివారం నాడు, శనిత్రయోదశి, మాస శివరాత్రి ప్రత్యేకపూజలు వైభవంగా నిర్వహించారు. వేదపండితుల ఆచార్యత్వంలో గణపతి ఆరాధన, ధన్వంతరీ విశిష్టపూజ, మహాన్యాసం, రుద్ర, పురుష, శ్రీసూక్త విధంగా పంచాయతన అభిషేకం, బిల్వదళ అష్తోత్తర శతనామార్చన, అంబికా సహస్రనామ పుష్ప, కుంకుమపూజలు నిర్వహించారు. మానవాళికి సర్వ అరిష్టములు తొలగి, సకల కార్య విజయం సిద్ధించవలనని, ఈ పూజలు నిర్వహించారు. [3] శ్రీ సీతారామస్వామివారి ఆలయం:- గ్రామీణ నూజివీడులో ఉన్న ఈ ఆలయంలో, శ్రీరామనవమి సందర్భంగా, స్వామివరి 101వ వార్షిక కళ్యాణ మహోత్సవాలు, 2015,మార్చి-26వ తేదీ గురువారం నుండి 30వ తేదీ సోమవారం వరకు నిర్వహించెదరు. 26వ తేదీ గురువారం ఉదయం 8 గంటలకు హనుమత్పతాకోత్సవం, స్వామివారిని పెళ్ళికుమారుని చేయుట, అంకురార్పణ, యాగశాల ప్రవేశం, రాత్రికి హనుమద్వాహన అలంకారం చేయుదురు. 27వ తేదీ శుక్రవారం ఉదయం, శ్రీ సీతా జననం, సాయంత్రం కోలాటం, "శ్రీరామ జయరామ" సామూహిక గానం, ఎదురుకోలు ఉత్సవం నిర్వహించెదరు. 28వ తేదీ శనివారం ఉదయం శ్రీరామ జననం, మద్యాహ్నం శ్రీ సీతారామ కళ్యాణం, రాత్రికి గరుడోత్సవం, నాదస్వర కచేరీ నిర్వహించెదరు. 29వ తేదీ ఆదివారం నాడు, శ్రీ సీతారామ పట్టాభిషేకం, రాత్రికి కుబేర పుష్పక వాహనం, నాదస్వర కచేరీ మొదలగు కారక్రమాలు నిర్వహించెదరు. 30వ తేదీ సోమవారం నాడు పూర్ణాహుతి, రాత్రికి డోలోత్సవం మరియు ఏకాంతసేవ చేసెదరు. 31వ తేదీ నాడు నారాయణ సేవాకార్యక్రమం నిర్వహించెదరు. [5] శ్రీ కోట మహిషాసురమర్ధని అమ్మవారి ఆలయం. శ్రీ పాండురంగస్వామివారి ఆలయం. అడవి ఆంజనేయస్వామి ఆలయము. ఆయ్యప్పస్వామి దేవాలయము. సరస్వతి దేవాలయము:- ఆంధ్ర ప్రదేశ్‌లో కేవలము రెండు సరస్వతీదేవి ఆలయములు మాత్రమే వున్నవి, ఒకటి బాసర అయితే రెండవది నూజివీడు.
నూజివీడు జమీందారులచే నిర్మించబడిన కుక్కల గేటు మరియు గుర్రం గేటు పట్టణంలో చెప్పుకోదగిన ప్రముఖ కట్టడములు.
నూజివీడు మామిడి తోటలకు బాగా పేరున్న ప్రదేశము. పలు వందల రకాల మామిడి పళ్ళు ఇక్కడ లభించును. ఇక్కడి మామిడి పళ్ళు దేశ, విదేశాలలోని పలు ప్రాంతములకు ఎగుమతి చేయబడుచున్నవి. ప్రసిద్ధి చెందిన "నూజివీడు చిన్న రసం" పళ్ళకు నూజివీడు పుట్టినిల్లు.
ఎస్.వి. రంగారావు మాలతీ చందూర్ బొబ్బిలి కొండలరావు ఎం యెస్ ఎన్ ఎం కె శర్మ ఎం.ఆర్. అప్పారావుగా ప్రసిద్ధిచెందిన మేకా రంగయ్య అప్పారావు మేకా ప్రతాప్ అప్పారావు శాసన సభ్యుడు వై.యస్.ర్ కాంగ్రేస్ పార్టీ పాలడుగు వెంకట్రావు మాజీ శాసనసభ్యుడు కాంగ్రేస్ పార్టీ కోటగిరి హనుమంతరావు మాజీ శాసన సభ్యుడుతెలుగు దేశం చిన్నం రామకోటయ్య గారు మాజీ శాసన సభ్యుడు తెలుగుదేశం పార్టీ
నూజివీడు మామిడిపండ్లకే కాదు, వీణల తయారీకి గూడా ప్రసిద్ధి. పట్టణంలోని వెంకటేశ్వర కోవెల ప్రాంతములో వీణల తయరీ దుకాణాలు ఉన్నాయి. ఇక్కడ తయారుచేసిన వీణలకు, దేశంలోనే కాదు విదేశాలలో గూడా ప్రాచుర్యం ఉన్నది. రాజులకాలంలో ప్రారంభించిన వీణల తయారీదారులు ఇప్పటికీ తమ వృత్తిని కొనసాగించుచున్నారు. ఇందులో ప్రావీణ్యం సాధించిన షేక్ మాబు కు, 2017,మే-23న, దత్తపీఠ విద్వాన్ పురస్కారం లభించడం విశేషం. ఈ పురస్కారాన్ని వీరు దత్త పీఠాధిపతి శ్రీ గణపతి సచ్చిదానందస్వామి చేతుల మీదుగా అందుకున్నారు. తన తండ్రి శ్రీ షేక్ మీరాసాహెబ్ దగ్గర సుమారు 30 సంవత్సరాల క్రితం వీణల తయారీని నేర్చుకున్న మాబు, వివిధ వీణల తయారీలో తనదైన ముద్ర వేసి పలువురి ప్రశంసలనందుకున్నారు. 2013లో ఆంధ్రప్రదేశ్ రాష్ట్ర హ్యాండీక్రాఫ్ట్స్ డెవలప్‌మెంట్ కార్పొరేషన్ నిర్వహించిన పోటీలలో వీరు తయారు చేసిన మయూర వీణకు ప్రథనస్థానం లభించినది. గుంటూరులోని వాగ్దేవి సంగీత నిలయం తరఫున 2017/ఫిబ్రవరిలో వీరు సన్మానం పొందినారు. సరస్వతి, మయూర, విపంచి, డ్రాగన్, ఫోల్డింగ్, గోటు, మధుర వీణల తయారీలో వీరు నిష్ణాతులు. ఈ తండ్రీకొడుకులు రూపొందిన వీణలను ప్రముఖ వీణ చిట్టిబాబు, మంగళంపల్లి బాలమురళీకృష్ణ, నేదునూరి కృష్ణమూర్తి, ద్వారం భవన్నారాయణ, డాక్టర్ పినాకపాణి, శ్యాంసుందర్ వంటి ఎందరో విద్వాంసులు తమ కచేరీలకు కొనుగోలు చేసేవారు. వీరి నుండి ప్రశంసలు అందుకున్నారు. జాతీయస్థాయిలో ప్రధమస్థానం అందుకోవడమే తన లక్ష్యమని వీరి అభిలాష అని వీరు తెలియజేయుచున్నారు. [11]
పూర్తి వ్యాసం నూజివీడు శాసనసభ నియోజకవర్గంలో చూడండి.
[2] ఈనాడు కృష్ణా; 2014, ఆగస్టు-17; 2వపేజీ. [3] ఈనాడు కృష్ణా; 2014, ఆగస్టు-24; 4వపేజీ. [4] ఈనాడు కృష్ణా; 2014 [5] ఈనాడు కృష్ణా; 2015,మార్చి-25; 10వపేజీ. [6] ఈనాడు అమరావతి; 2015,ఆగస్టు-9; 20వపేజీ. [7] ఈనాడు అమరావతి; 2016,ఫిబ్రవరి-9; 14వపేజీ. [8] ఈనాడు అమరావతి/నూజివీడు; 2016,డిసెంబరు-2; 2వపేజీ. [9] ఈనాడు అమరావతి/నూజివీడు; 2017,ఫిబ్రవరి-25; 2వపేజీ. [10] ఈనాడు అమరావతి/నూజివీడు; 2017,మార్చి-6; 2వపేజీ. [11] ఈనాడు అమరావతి/నూజివీడు; 2017,మే-30; 1వపేజీ. [12] ఈనాడు అమరావతి/నూజివీడు; 2017,జూన్-20; 1వపేజీ.
వర్గం:ఆంధ్ర ప్రదేశ్ నగరాలు మరియు పట్టణాలు వర్గం:కృష్ణా జిల్లా కథా రచయితలు